28-11 a 1-12, Filmoteca de Barcelona: Els documentals de la Itàlia feixista sobre la Guerra Civil Espanyola (1936-1939)

Publicidad

Els documentals de la Itàlia feixista sobre la Guerra Civil Espanyola (1936-1939)

Fecha:

28/11/2016 – 01/12/2016

En ocasió del 80è aniversari del cop que va desembocar en «guerra civil i conflicte internacional per interposició», en encertades paraules de l’historiador Ángel Viñas, el projecte itinerant ‘Imatges per a la memòria. Iconografia feixista i la Guerra Civil Espanyola (2016-2019)’, organitzat pel Centre di Studi sul Cinema Italiano i comissariat per Daniela Aronica, pretén impulsar una reflexió col·lectiva sobre un esdeveniment traumàtic del passat recent d’Espanya.

Ho fem exhibint per primera vegada tots els documentals produïts des de la Itàlia feixista que s’han pogut localitzar gràcies a un rastreig minuciós en els arxius europeus. Es tracta, en molts casos, d’inèdits absoluts. Alguns títols, doncs, mai no van arribar ni tan sols a estrenar-se en el seu dia, a causa de l’avenç dels esdeveniments internacionals. ës el cas, per exemple, de la sessió especial de dilluns 28 de novembre, una estrena mundial del documental I legionari italiani in Catalogna, sobre l’ofensiva d’aquest cos sobre Catalunya.

Són imatges sorprenents, que diuen molt de la estreta però alhora conflictiva complicitat entre Franco i Mussolini: els interessos dels dos líders variaven, de fet, en funció de la situació interna i internacional que condicionava i reorientava la seva línia política a cada moment, amb repercussions inevitables en el sector que ells mateixos havien convertit en caixa de ressonància de les seves consignes propagandístiques, això és, el cinema.

Seria inútil, per tant, buscar en aquests documentals la realitat del conflicte. El que domina és la representació ideologitzada del mateix. Malgrat això, entre línies i més enllà de les intencions propagandístiques d’aquesta comunicació, en moltes escenes s’insinuen contradiccions sovint reveladores que xoquen contra el sentit pretès del missatge. Aquest relliscada comunicativa és tant més evident quan imatges preses per subjectes no alineats, o directament confiscades a l’enemic «roig», són forçadament associades a un comentari políticament «correcte», especialment en els documentals de footage. És en aquest moment quan l’epifania d’aquell exèrcit «captiu i desarmat» deixa l’espectador d’avui, i molt possiblement molts espectadors d’ahir, amb un nus a la gola.

Els documentals d’aquest cicle dialoguen idealment amb les fotografies que s’exhibeixen en l’exposició Fu la Spagna! La mirada feixista sobre la Guerra Civil Espanyola (Museu d’Història de Catalunya, fins al 19 de febrer de 2017).

28/11Lunes

19:30 h. | Film, Taula rodona

Estrena mundial: ‘I legionari italiani in Catalogna’

Prod. Cinemateca Stato Maggiore dell’Esercito . 1939 .VOSE . 44′

Una estrena mundial d’aquest documental, realitzat per la secció cinematogràfica del Corpo Truppe Volontarie, l’únic a cobrir la campanya al nord de Barcelona, l’última protagonitzada per aquest cos.

Sessió gratuïta amb taula rodona posterior a la projecció amb Daniela Aronica, Esteve Riambau i Javier Rodrigo.

29/11Martes

18:30 h. | Film, Presentació

Els documentals de la Itàlia feixista sobre la Guerra Civil Espanyola (1936-1939) – Sessió 1 (1936-1938)

Set curtmetratges produïts per Luce, anònims, que ens presenta Daniela Aronica. Després de les projeccions, els espectadors podran assistir a un col·loqui amb la comissària del cicle.

Le organizzazioni falangiste a Palma di Maiorca

Producció Istituto Luce . 1936 . S/D . 10′

¡Arriba España!

Producció Istituto Luce . 1936 . VOSE . 14′

Sulla soglia di Madrid “La Dolorosa”

Producció Istituto Luce . 1937 . S/D . 9′

La liberazione di Malaga

Producció Istituto Luce . 1937 . VOSE . 13′

La liberazione di Bilbao

Producció Istituto Luce . 1937 . VOSE . 15′

La fin del frente rojo cantábrico: la toma de Gijón

Producció Istituto Luce . 1937 . VE . 8′

Volontari

Producció Istituto Luce . 1938 . S/D . 47′

Presentació a càrrec de Daniela Aronica i col·loqui posterior a la projecció.

30/11Miércoles

18:30 h. | Film, Presentació

Els documentals de la Itàlia feixista sobre la Guerra Civil Espanyola (1936-1939) – Sessió 2 (1938-1939)

Segona -i última- sessió de curtmetratges feixistes, sis en total, la majoria produïts per l’Istituto Luce. Tots ells pertanyen als dos darrers anys de guerra, 1938-1939. La sessió comptarà amb una presentació a càrrec de Daniela Aronica, comissària del cicle, i amb una taula rodona amb ella posterior a les projeccions.

Orfani spagnoli in Italia

Producció Istituto Luce . 1938 . S/D . 11′

La tierra del Cid

Producció Istituto Luce . 1938 . S/D . 11′

La battaglia dell’Ebro

Producció Istituto Luce . 1938 . VOSE . 14′

Los novios de la muerte. Il film dell’aviazione legionaria nel cielo della Spagna

Editoriale Aeronautica . 1938 . VOSE . 30′

Cielo spagnolo

Prod. Incom . 1938 . VOSE . 19′

¡España una, grande, libre! “Dalla barbarie rossa al trionfo della civiltà fascista”

Giorgio Ferroni, Prod. Incom . 1939 . VOSE . 23′

Presentació a càrrec de Daniela Aronica i col·loqui posterior a la projecció.

01/12Jueves

18:30 h. | Film, Presentació

No pasaran!

Producció Istituto Luce . 1939 . VOSE . 97′

Concebut com una suma dels principals esdeveniments bèl·lics, aquest documental de muntatge s’etructura en quatre seqüències, clàssicament ordenades a l’entorn de sengles conceptes fundacionals de la mitologia franquista: L’Espanya tradicional; L’Espanya «roja»; La «reconquesta» i la predestinació de la victòria.

Presentació a càrrec de Daniela Aronica i col·loqui posterior a la projecció.

http://www.filmoteca.cat/web/programacio/cicles/els-documentals-de-la-italia-feixista-sobre-la-guerra-civil-espanyola-1936-1939